Ruan & Chantelle van Heerden – Love is
Photos: Landini Photography
10 September 2016 was 'n koue lente-middag, waar Chantelle reggemaak het vir 'n rustige braai saam met die familie, min het sy geweet dat daar 'n groot verrassing op haar wag. Tot haar verbasing was dit gladnie soos sy hierdie braai verwag het nie – Ruan het uiteindelik die groot vraag gevra!
Ruan was so bang om te praat dat hy met die hele familie gereël het om bordjies vas te hou waarop daar "trou asseblief met my" gestaan het, en natuurlik het sy "ja" ge-antwoord! 'n Jaar later, na maande se beplanning, word hierdie sprokiesverhaal uiteindelik waar. Op 8 Desember 2017, by Bell Amour tussen 'n grasgroen wingerd, kom Chantelle met 'n groot glimlag op haar gesig en oë wat skitter saam met haar pa by die paadjie afgeloop.
Na die seremonie het die gaste heerlike peuselhappies en sjerrie geniet, en op die grasperk was lekker speletjies waarmee die gaste hulself kon besig hou terwyl die bruidspaar foto's neem. Mnr. en Mev. van Heerden het in die onthaalsaal ingestap met the Chainsmokers se Something just like this wat in die agtergrond van die ongelooflike mooi venue gespeel het.
Die aand het prentjiemooi verloop. Dit het 'n romantiese atmosfeer gehad, en die eienaar en haar span het gesorg dat die bruidspaar en gaste omtrent hulle lippe af-eet aan 'n buffet uit die boonste rakke. Daarna het Ruan en Chantelle die dansvloer ge-open met 'n dans onder die sterre op 'n "floating deck" waar Ed Sheeran se Perfect gespeel het. Dit was beslis 'n geseënde dag wat gevul was met baie liefde, lawwe laggies, spesiale oomblikke en herinneringe wat vir altyd gekoester sal word.